CELEX: 32022R0930
Language: el
Date: 2022-03-10 00:00:00
Title: Κατ’ εξουσιοδότηση κανονισμός (ΕΕ) 2022/930 της Επιτροπής της 10ης Μαρτίου 2022 για τη συμπλήρωση του κανονισμού (ΕΕ) 600/2014 του Ευρωπαϊκού Κοινοβουλίου και του Συμβουλίου με τον προσδιορισμό τελών σχετικών με την εποπτεία παρόχων υπηρεσιών αναφοράς δεδομένων από την Ευρωπαϊκή Αρχή Κινητών Αξιών και Αγορών

17.6.2022   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 162/1
               
            
         ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) 2022/930 ΤΗΣ ΕΠΙΤΡΟΠΗΣ
         της 10ης Μαρτίου 2022
         για τη συμπλήρωση του κανονισμού (ΕΕ) 600/2014 του Ευρωπαϊκού Κοινοβουλίου και του Συμβουλίου με τον προσδιορισμό τελών σχετικών με την εποπτεία παρόχων υπηρεσιών αναφοράς δεδομένων από την Ευρωπαϊκή Αρχή Κινητών Αξιών και Αγορών
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 600/2014 του Ευρωπαϊκού Κοινοβουλίου και του Συμβουλίου, της 15ης Μαΐου 2014, για τις αγορές χρηματοπιστωτικών μέσων και για την τροποποίηση του κανονισμού (ΕΕ) αριθ. 648/2012 (1), και ιδίως το άρθρο 38ιδ παράγραφος 3,
         Εκτιμώντας τα ακόλουθα:
         
                     (1)
                  
                  
                     Δεδομένης της διασυνοριακής διάστασης του χειρισμού δεδομένων της αγοράς, της ποιότητας των δεδομένων και της ανάγκης να επιτευχθούν οικονομίες κλίμακας, καθώς και να αποφευχθούν οι αρνητικές επιπτώσεις ενδεχόμενων αποκλίσεων τόσο στην ποιότητα των δεδομένων όσο και στα καθήκοντα των παρόχων υπηρεσιών αναφοράς δεδομένων, ο κανονισμός (ΕΕ) 2019/2175 του Ευρωπαϊκού Κοινοβουλίου και του Συμβουλίου (2) μεταβίβασε εξουσίες αδειοδότησης και εποπτείας σε σχέση με τις δραστηριότητες των παρόχων υπηρεσιών αναφοράς δεδομένων (στο εξής: ΠΥΑΔ) της Ένωσης στην Ευρωπαϊκή Αρχή Κινητών Αξιών και Αγορών (στο εξής: ΕΑΚΑΑ).
                  
               
                     (2)
                  
                  
                     Είναι σημαντικό να καθοριστούν τα τέλη που μπορεί να επιβάλλει η ΕΑΚΑΑ όσον αφορά την αίτηση, την αδειοδότηση και την εποπτεία των παρόχων υπηρεσιών αναφοράς δεδομένων.
                  
               
                     (3)
                  
                  
                     Τα τέλη που επιβάλλονται στους ΠΥΑΔ αποσκοπούν στην πλήρη ανάκτηση των δαπανών της ΕΑΚΑΑ που σχετίζονται με την αδειοδότηση και την εποπτεία των ΠΥΑΔ. Στις εποπτικές δραστηριότητες περιλαμβάνεται η αξιολόγηση της καταλληλότητας του διοικητικού οργάνου, η εποπτεία της συμμόρφωσης των ΠΥΑΔ προς τις οργανωτικές απαιτήσεις, η άσκηση αρμοδιοτήτων αίτησης πληροφοριών, η διενέργεια ερευνών και η διεξαγωγή επιτόπιων επιθεωρήσεων, καθώς και η επιβολή εποπτικών μέτρων. Η ΕΑΚΑΑ αξιολογεί τον προϋπολογισμό της σε ετήσια βάση.
                  
               
                     (4)
                  
                  
                     Τα τέλη που επιβάλλονται για τις δραστηριότητες της ΕΑΚΑΑ και σχετίζονται με τους ΠΥΑΔ θα πρέπει να καθορίζονται σε τέτοιο επίπεδο ώστε να αποφεύγεται σημαντική συσσώρευση ελλείμματος ή πλεονάσματος. Αν υπάρχει επαναλαμβανόμενο σημαντικό πλεόνασμα ή έλλειμμα, το επίπεδο των τελών θα πρέπει να επανεξετάζεται.
                  
               
                     (5)
                  
                  
                     Ο ΠΥΑΔ θα πρέπει να υποβάλει την αίτησή του στην ΕΑΚΑΑ, ώστε να εξασφαλίζεται η εναρμονισμένη εφαρμογή των κριτηρίων παρέκκλισης. Κατά το πρώτο στάδιο της αίτησης, η ΕΑΚΑΑ θα πρέπει να προσδιορίζει αν ο ΠΥΑΔ είναι επιλέξιμος για παρέκκλιση από την εποπτεία της ΕΑΚΑΑ. Αν εφαρμόζονται τα κριτήρια παρέκκλισης, η ΕΑΚΑΑ θα πρέπει να προωθεί την αίτηση στην εθνική αρμόδια αρχή. Στην περίπτωση αυτή, η ΕΑΚΑΑ δεν θα πρέπει να επιβάλλει κανένα τέλος. Τα πάγια τέλη που σχετίζονται με την αδειοδότηση από την ΕΑΚΑΑ θα πρέπει να κατανέμονται μεταξύ ενός τέλους αίτησης, το οποίο θα πρέπει να σχετίζεται με την αξιολόγηση της πληρότητας της αίτησης, και ενός τέλους αδειοδότησης. Η διαδικασία αδειοδότησης θα πρέπει να ολοκληρώνεται εντός έξι μηνών.
                  
               
                     (6)
                  
                  
                     Η ΕΑΚΑΑ αξιολογεί κατά πόσον οι ΠΥΑΔ που έχουν ήδη αδειοδοτηθεί σε εθνικό επίπεδο από την 1η Ιανουαρίου 2022 θα εμπίπτουν στο πεδίο αρμοδιοτήτων της εποπτείας της ΕΑΚΑΑ και ενημερώνει τους αντίστοιχους ΠΥΑΔ. Οι ΠΥΑΔ που έχουν ήδη αδειοδοτηθεί σε εθνικό επίπεδο δεν θα πρέπει να υπόκεινται σε εκ νέου αδειοδότηση από την ΕΑΚΑΑ. Οι εν λόγω ΠΥΑΔ ήδη συμμορφώνονται προς τις ισχύουσες απαιτήσεις και δεν θα πρέπει να χρεώνονται για την επανάληψη της διαδικασίας αδειοδότησης από την ΕΑΚΑΑ.
                  
               
                     (7)
                  
                  
                     Τα ετήσια τέλη που επιβάλλει η ΕΑΚΑΑ θα πρέπει να καλύπτουν όλες τις δραστηριότητες που σχετίζονται με τους ΠΥΑΔ. Η ΕΑΚΑΑ θα πρέπει να αξιολογεί σε ετήσια βάση τον προϋπολογισμό εποπτείας της που αφορά κάθε τύπο ΠΥΑΔ και να επιβάλλει σε κάθε μεμονωμένο ΠΥΑΔ τέλος ανάλογο προς τα έσοδά του συγκριτικά με το σύνολο των εσόδων όλων των ΠΥΑΔ του ίδιου τύπου. Τα έσοδα που σχετίζονται με δραστηριότητες άμεσα παρεπόμενες ως προς τις βασικές υπηρεσίες των ΠΥΑΔ θα πρέπει να περιλαμβάνονται στον υπολογισμό του ισχύοντος κύκλου εργασιών στον βαθμό που είναι πιθανόν να έχουν επίπτωση στην εποπτεία που ασκεί η ΕΑΚΑΑ στους ΠΥΑΔ και δεν καλύπτονται ήδη από χωριστές δραστηριότητες εποπτείας. Ένα ελάχιστο τέλος για εγκεκριμένους μηχανισμούς δημοσιοποίησης συναλλαγών (στο εξής: ΕΜΗΔΗΣΥ) και εγκεκριμένους μηχανισμούς γνωστοποίησης συναλλαγών (στο εξής: ΕΜΗΓΝΩΣΥ) καλύπτει τις πάγιες δαπάνες που σχετίζονται με αιτήματα παροχής πληροφοριών, συνεχή παρακολούθηση και έρευνες. Το ετήσιο τέλος εφαρμόζεται ανά ημερολογιακό έτος.
                  
               
                     (8)
                  
                  
                     Η ΕΑΚΑΑ μπορεί να αναθέτει εποπτικά καθήκοντα στις εθνικές αρμόδιες αρχές, περίπτωση στην οποία η ΕΑΚΑΑ θα πρέπει να αποζημιώσει τις εθνικές αρμόδιες αρχές για τις δαπάνες με τις οποίες βαρύνονται.
                  
               
                     (9)
                  
                  
                     Δεδομένου ότι είναι δύσκολο να συλλεχθούν πληροφορίες σχετικά με την εποπτεία βάσει κόστους για την εποπτεία το 2022, είναι σημαντικό να προβλεφθεί μεταβατική διάταξη με μέθοδο υπολογισμού πάγιου τέλους που θα εφαρμόζεται κατά το πρώτο έτος εποπτείας από την ΕΑΚΑΑ και θα βασίζεται σε δεδομένα που αποκτώνται εύκολα και είναι αντικειμενικά. Για να τηρείται η αρχή της αναλογικότητας, θα πρέπει να γίνεται διάκριση μεταξύ των ΠΥΑΔ με χρήση του αριθμού των συναλλαγών ως προσεγγιστικού στοιχείου για τη σημασία του μεμονωμένου ΠΥΑΔ σε σχέση με όλους τους ΠΥΑΔ. Ο υπολογισμός για τον καθορισμό του εποπτικού τέλους ανά ΠΥΑΔ για το 2022 θα πρέπει να βασίζεται στις πληροφορίες που παρέχονται από τις εθνικές αρμόδιες αρχές σχετικά με συναλλαγές που δημοσιεύθηκαν ή γνωστοποιήθηκαν από ΕΜΗΔΗΣΥ και ΕΜΗΓΝΩΣΥ κατά το πρώτο εξάμηνο του 2021 και θα πρέπει να κάνει διάκριση μεταξύ μεγαλύτερων και μικρότερων ΠΥΑΔ.
                  
               
                     (10)
                  
                  
                     Οι ελεγμένοι λογαριασμοί για τους ΠΥΑΔ θα καθίστανται απαραίτητοι μόνο αφού η ΕΑΚΑΑ αναλάβει την εποπτεία του ΠΥΑΔ. Ως εκ τούτου, είναι αναγκαίο να προβλεφθεί μεταβατική διάταξη για την προσαρμογή της μεθόδου υπολογισμού των εσόδων για το 2023, σύμφωνα με την οποία η καταβολή του ετήσιου εποπτικού τέλους για το 2023 να βασίζεται πρώτα σε πληροφορίες μη ελεγμένων λογαριασμών από το πρώτο εξάμηνο του 2022. Σε δεύτερο στάδιο, θα πρέπει να εφαρμοστεί διορθωτικός μηχανισμός στον οποίο να βασιστεί το τέλος για ελεγμένους λογαριασμούς ολόκληρου του έτους 2022.
                  
               
                     (11)
                  
                  
                     Για να εξασφαλίζεται η ομαλή λειτουργία του νέου εποπτικού πλαισίου για τους ΠΥΑΔ, όπως θεσπίζεται στο άρθρο 4 του κανονισμού (ΕΕ) 2019/2175, ο παρών κανονισμός θα πρέπει να αρχίσει να ισχύει επειγόντως,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Ορισμός
            Για τους σκοπούς του παρόντος κανονισμού, «πάροχος υπηρεσιών αναφοράς δεδομένων» ή «ΠΥΑΔ» σημαίνει εγκεκριμένος μηχανισμός δημοσιοποίησης συναλλαγών ή εγκεκριμένος μηχανισμός γνωστοποίησης συναλλαγών, όπως ορίζεται στο άρθρο 2 παράγραφος 1 σημείο 34) και στο άρθρο 2 παράγραφος 1 σημείο 36) του κανονισμού (ΕΕ) αριθ. 600/2014.
         
         
            Άρθρο 2
            Τέλη αίτησης και αδειοδότησης
            Όταν ένας ΠΥΑΔ υποβάλλει αίτηση για αδειοδότηση παροχής υπηρεσιών αναφοράς δεδομένων, καταβάλλει:
            
                        α)
                     
                     
                        για ΕΜΗΔΗΣΥ και ΕΜΗΓΝΩΣΥ, τέλος αίτησης ύψους 20 000 EUR για την πρώτη αίτηση και 10 000 EUR για κάθε επόμενη αίτηση για αδειοδότηση επιπλέον υπηρεσιών αναφοράς δεδομένων, σε περίπτωση που ο αιτών δεν δικαιούται παρέκκλιση σύμφωνα με τον κατ’ εξουσιοδότηση κανονισμό (ΕΕ) 2022/466 της Επιτροπής σχετικά με τα κριτήρια παρέκκλισης (3)·
                     
                  
                        β)
                     
                     
                        για ΕΜΗΔΗΣΥ και ΕΜΗΓΝΩΣΥ, τέλος αδειοδότησης ύψους 80 000 EUR για την πρώτη άδεια και 40 000 EUR για κάθε επόμενη αδειοδότηση επιπλέον υπηρεσιών αναφοράς δεδομένων, σε περίπτωση που ο αιτών δεν δικαιούται παρέκκλιση σύμφωνα με τον κατ’ εξουσιοδότηση κανονισμό (ΕΕ) 2022/466.
                     
                  
         
            Άρθρο 3
            Ετήσια εποπτικά τέλη
            
               1.   Ένας ΠΥΑΔ που υπόκειται στην εποπτεία της ΕΑΚΑΑ βαρύνεται με ετήσιο εποπτικό τέλος.
            
            
               2.   Το συνολικό ετήσιο εποπτικό τέλος και το ετήσιο εποπτικό τέλος για έναν δεδομένο ΠΥΑΔ υπολογίζεται ως εξής:
               
                           α)
                        
                        
                           το συνολικό ετήσιο εποπτικό τέλος για δεδομένο έτος (n) είναι η εκτίμηση των δαπανών που σχετίζονται με την εποπτεία των δραστηριοτήτων των παρόχων υπηρεσιών αναφοράς δεδομένων βάσει του κανονισμού (ΕΕ) αριθ. 600/2014, όπως περιλαμβάνεται στον προϋπολογισμό της ΕΑΚΑΑ για το εν λόγω έτος·
                        
                     
                           β)
                        
                        
                           το ετήσιο εποπτικό τέλος ενός παρόχου υπηρεσιών αναφοράς δεδομένων για δεδομένο έτος (n) ισούται με το συνολικό ετήσιο εποπτικό τέλος που καθορίζεται σύμφωνα με το στοιχείο α) διά του συνόλου των παρόχων υπηρεσιών αναφοράς δεδομένων οι οποίοι αδειοδοτήθηκαν κατά το έτος (n), σε αναλογία προς τον ισχύοντα κύκλο εργασιών τους που υπολογίζεται βάσει του άρθρου 4.
                        
                     
            
               3.   Σε καμία περίπτωση, ΕΜΗΔΗΣΥ ή ΕΜΗΓΝΩΣΥ δεν καταβάλλει ετήσιο εποπτικό τέλος μικρότερο των 30 000 EUR.
               Σε περίπτωση που μια οντότητα υπόκειται σε ελάχιστα εποπτικά τέλη για περισσότερες από μία υπηρεσίες αναφοράς δεδομένων, καταβάλλει το ελάχιστο εποπτικό τέλος για κάθε υπηρεσία που παρέχει.
            
            
               4.   Κατά παρέκκλιση από τις παραγράφους 2 και 3, για τον υπολογισμό του τέλους του πρώτου έτους, το τέλος αδειοδότησης που αναφέρεται στο άρθρο 2 παράγραφος 1 στοιχείο β) μειώνεται με διαιρέτη ίσο με τις ημέρες από την αδειοδότηση έως το τέλος του έτους διά του συνολικού αριθμού των ημερών του εν λόγω έτους. Συνεπώς, υπολογίζεται ως εξής:
               
                  τέλος πρώτου έτους για τον πάροχο υπηρεσιών αναφοράς δεδομένων = Ελάχ. (τέλος αδειοδότησης, τέλος αδειοδότησης * συντελεστής)
               
               
                  L1622022EL3110120220613EL0006.0001331342ΣΧΕΔΙΟΣΥΣΤΑΣΗ αριθ. 1/2022 ΤΟΥ ΣΥΜΒΟΥΛΙΟΥ ΣΥΝΔΕΣΗΣ ΕΕ-Αιγύπτουτης …σχετικά με τις προτεραιότητες της εταιρικής σχέσης ΕΕ-Αιγύπτου 2021-2027ΤΟ ΣΥΜΒΟΥΛΙΟ ΣΥΝΔΕΣΗΣ ΕΕ-ΑΙΓΥΠΤΟΥ,Έχοντας υπόψη την ευρωμεσογειακή συμφωνία σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Αραβικής Δημοκρατίας της Αιγύπτου, αφετέρου,Εκτιμώντας τα ακόλουθα:(1)Η ευρωμεσογειακή συμφωνία σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Αραβικής Δημοκρατίας της Αιγύπτου, αφετέρου (συμφωνία), υπεγράφη στις 25 Ιουνίου 2001 και άρχισε να ισχύει την 1η Ιουνίου 2004.(2)Το άρθρο 76 της συμφωνίας εξουσιοδοτεί το συμβούλιο σύνδεσης ΕΕ-Αιγύπτου να λαμβάνει αποφάσεις για την επίτευξη των στόχων της συμφωνίας και να διατυπώνει κατάλληλες συστάσεις.(3)Δυνάμει του άρθρου 86 της συμφωνίας, τα μέρη πρέπει να λαμβάνουν κάθε γενικό ή ειδικό μέτρο που απαιτείται για την εκπλήρωση των υποχρεώσεών τους βάσει της εν λόγω συμφωνίας και να φροντίζουν για την επίτευξη των στόχων που προβλέπονται σε αυτήν.(4)Στην επανεξέταση της Ευρωπαϊκής Πολιτικής Γειτονίας προτάθηκε η έναρξη μιας νέας φάσης συνεργασίας με τους εταίρους, η οποία θα δώσει τη δυνατότητα για μεγαλύτερη ανάληψη ευθύνης και από τις δύο πλευρές.(5)Η Ευρωπαϊκή Ένωση και η Αίγυπτος έχουν συμφωνήσει να παγιώσουν την εταιρική σχέση τους με την επίτευξη συμφωνίας επί δέσμης προτεραιοτήτων για την περίοδο 2021-2027 (προτεραιότητες της εταιρικής σχέσης ΕΕ-Αιγύπτου 2021-2027) με στόχο την αντιμετώπιση των κοινών προκλήσεων της Ένωσης και της Αιγύπτου και την προώθηση των αμοιβαίων συμφερόντων τους.(6)Τα μέρη της συμφωνίας κατέληξαν σε συμφωνία επί του κειμένου των προτεραιοτήτων της εταιρικής σχέσης ΕΕ-Αιγύπτου 2021-2027, μέσω των οποίων θα υποστηριχθεί η εφαρμογή της συμφωνίας, θέτοντας στο επίκεντρο τη συνεργασία σχετικά με κοινά συμφέροντα που έχουν καθοριστεί και από τις δύο πλευρές,ΣΥΝΙΣΤΑ:Άρθρο 1Το συμβούλιο σύνδεσης συνιστά στα μέρη της συμφωνίας να εφαρμόσουν τις προτεραιότητες της εταιρικής σχέσης ΕΕ-Αιγύπτου 2021-2027 όπως καθορίζονται στο παράρτημα της παρούσας σύστασηςΑντιπροσωπείες: βλέπε έγγραφο ST 8663/2022 ADD1..Άρθρο 2Οι προτεραιότητες της εταιρικής σχέσης ΕΕ-Αιγύπτου 2021-2027 αντικαθιστούν τις προτεραιότητες της εταιρικής σχέσης ΕΕ-Αιγύπτου, η εφαρμογή των οποίων αποτέλεσε αντικείμενο της σύστασης αριθ. 1/2017 του συμβουλίου σύνδεσηςΣύσταση αριθ. 1/2017 του συμβουλίου σύνδεσης ΕΕ–Αιγύπτου, της 25ης Ιουλίου 2017, για τη συμφωνία σχετικά με τις προτεραιότητες της εταιρικής σχέσης ΕΕ–Αιγύπτου (ΕΕ L 255 της 3.10.2017, σ. 26)..Άρθρο 3Η παρούσα σύσταση αρχίζει να ισχύει την ημερομηνία της έκδοσής της.…, ….Για το Συμβούλιο Σύνδεσης ΕΕ-ΑιγύπτουΟ/Η πρόεδρος
               Αν ένας ΠΥΑΔ αδειοδοτηθεί κατά τον μήνα Δεκέμβριο, δεν καταβάλλει το εποπτικό τέλος του πρώτου έτους.
            
            
               5.   Κατά παρέκκλιση από τις παραγράφους 2 και 3, όταν η επαναξιολόγηση που αναφέρεται στο άρθρο 1 παράγραφος 3 του κατ’ εξουσιοδότηση κανονισμού (ΕΕ) 2022/466 έχει ως αποτέλεσμα την παρέκκλιση από την εποπτεία ενός ΠΥΑΔ από την ΕΑΚΑΑ, το ετήσιο εποπτικό τέλος για το έτος κατά το οποίο ισχύει η παρέκκλιση υπολογίζεται μόνο για τους 5 μήνες του εν λόγω έτους κατά τη διάρκεια των οποίων η ΕΑΚΑΑ εξακολουθεί να είναι η εποπτική αρχή του ΠΥΑΔ σύμφωνα με το άρθρο 1 παράγραφος 4 του κατ’ εξουσιοδότηση κανονισμού (ΕΕ) 2022/466.
            
         
         
            Άρθρο 4
            Ισχύων κύκλος εργασιών
            
               1.   Οι ΠΥΑΔ τηρούν ελεγμένους λογαριασμούς για τους σκοπούς του παρόντος κανονισμού, οι οποίοι κάνουν διάκριση τουλάχιστον μεταξύ των ακολούθων:
               
                           α)
                        
                        
                           εσόδων που προέρχονται από υπηρεσίες ΕΜΗΓΝΩΣΥ·
                        
                     
                           β)
                        
                        
                           εσόδων που προέρχονται από υπηρεσίες ΕΜΗΔΗΣΥ·
                        
                     
                           γ)
                        
                        
                           εσόδων που προέρχονται από υπηρεσίες παρεπόμενες ως προς δραστηριότητες ΕΜΗΓΝΩΣΥ·
                        
                     
                           δ)
                        
                        
                           εσόδων που προέρχονται από υπηρεσίες παρεπόμενες ως προς δραστηριότητες ΕΜΗΔΗΣΥ·
                        
                     
            
               2.   Ο ισχύων κύκλος εργασιών ενός ΠΥΑΔ για δεδομένο έτος (n) είναι το άθροισμα:
               
                           α)
                        
                        
                           των εσόδων που προέρχονται από τις βασικές λειτουργίες της παροχής υπηρεσιών ΕΜΗΓΝΩΣΥ ή ΕΜΗΔΗΣΥ βάσει των ελεγμένων λογαριασμών του έτους (n-2) ή, αν δεν είναι ακόμη διαθέσιμοι, του έτους που προηγείται αυτού (n-3) και
                        
                     
                           β)
                        
                        
                           των σχετικών εσόδων που προέρχονται από παρεπόμενες υπηρεσίες βάσει των ελεγμένων λογαριασμών του έτους (n-2) ή, αν δεν είναι ακόμη διαθέσιμοι, του έτους που προηγείται αυτού (n-3),
                           διαιρούμενο με το άθροισμα:
                        
                     
                           γ)
                        
                        
                           των συνολικών εσόδων όλων των αδειοδοτημένων ΕΜΗΓΝΩΣΥ ή ΕΜΗΔΗΣΥ τα οποία προέρχονται από τις βασικές λειτουργίες της παροχής υπηρεσιών ΕΜΗΓΝΩΣΥ ή ΕΜΗΔΗΣΥ βάσει των ελεγμένων λογαριασμών κατά το έτος (n-2) ή, αν δεν είναι ακόμη διαθέσιμοι, του έτους που προηγείται αυτού (n-3) και
                        
                     
                           δ)
                        
                        
                           των συνολικών σχετικών εσόδων από παρεπόμενες υπηρεσίες όλων των ΕΜΗΓΝΩΣΥ ή ΕΜΗΔΗΣΥ βάσει των ελεγμένων λογαριασμών κατά το έτος (n-2) ή, αν δεν είναι ακόμη διαθέσιμοι, του έτους που προηγείται αυτού (n-3).
                        
                     
            
               3.   Αν ο πάροχος υπηρεσιών αναφοράς δεδομένων δεν λειτούργησε καθ’ όλη τη διάρκεια του έτους (n-2), ο ισχύων κύκλος εργασιών του εκτιμάται σύμφωνα με τον τύπο που περιγράφεται στην παράγραφο 2 με παρέκταση, για τον πάροχο υπηρεσιών αναφοράς δεδομένων, των τιμών που υπολογίζονται για τον αριθμό των μηνών κατά τους οποίους ο πάροχος υπηρεσιών λειτούργησε το έτος (n-2) προς ολόκληρο το έτος (n-2).
            
            
               4.   Ο ΠΥΑΔ παρέχει στην ΕΑΚΑΑ, σε ετήσια βάση, ελεγμένους λογαριασμούς όπως αναφέρεται στην παράγραφο 1. Τα έγγραφα υποβάλλονται στην ΕΑΚΑΑ με ηλεκτρονικά μέσα το αργότερο στις 30 Σεπτεμβρίου κάθε έτους (n-1). Αν ένας ΠΥΑΔ αδειοδοτηθεί μετά τις 30 Σεπτεμβρίου, παρέχει τα στοιχεία αμέσως μετά την αδειοδότηση και έως το τέλος του έτους αδειοδότησης.
            
         
         
            Άρθρο 5
            Γενικοί όροι καταβολής
            
               1.   Όλα τα τέλη είναι καταβλητέα σε ευρώ. Καταβάλλονται όπως ορίζεται στα άρθρα 6 και 7.
            
            
               2.   Τυχόν καθυστερημένη καταβολή επιβαρύνεται με τον τόκο υπερημερίας που ορίζεται στο άρθρο 99 του κανονισμού (ΕΕ, Ευρατόμ) 2018/1046 του Ευρωπαϊκού Κοινοβουλίου και του Συμβουλίου (4).
            
         
         
            Άρθρο 6
            Καταβολή των τελών αίτησης και αδειοδότησης
            
               1.   Τα τέλη αίτησης, αδειοδότησης ή επέκτασης της άδειας λειτουργίας επιβάλλονται όταν ο ΠΥΑΔ υποβάλλει αίτηση και καταβάλλονται στο ακέραιο εντός 30 ημερών από την ημερομηνία έκδοσης του τιμολογίου της ΕΑΚΑΑ.
            
            
               2.   Αν ένας ΠΥΑΔ αποφασίσει να ανακαλέσει την αίτηση για αδειοδότηση προτού η ΕΑΚΑΑ εκδώσει την αιτιολογημένη απόφασή της περί αδειοδότησης ή άρνησης αδειοδότησης, τα τέλη αίτησης ή αδειοδότησης δεν επιστρέφονται.
            
         
         
            Άρθρο 7
            Καταβολή των ετήσιων εποπτικών τελών
            
               1.   Το ετήσιο εποπτικό τέλος που αναφέρεται στο άρθρο 3 επιβάλλεται στις αρχές κάθε ημερολογιακού έτους και καταβάλλεται στην ΕΑΚΑΑ στο ακέραιο εντός των πρώτων τριών μηνών του εκάστοτε έτους. Η ΕΑΚΑΑ προσκομίζει τιμολόγιο στο οποίο προσδιορίζεται το πλήρες ποσό του εποπτικού τέλους, το αργότερο τριάντα ημέρες πριν από την τελική ημερομηνία καταβολής. Τα τέλη υπολογίζονται βάσει των πιο πρόσφατων διαθέσιμων πληροφοριών για τα ετήσια τέλη.
            
            
               2.   Αν ένας ΠΥΑΔ αποφασίσει να ανακαλέσει την άδεια λειτουργίας του, το ετήσιο εποπτικό τέλος δεν επιστρέφεται.
            
         
         
            Άρθρο 8
            Αποζημίωση των εθνικών αρμόδιων αρχών
            
               1.   Σε περίπτωση που η ΕΑΚΑΑ αναθέσει καθήκοντα σε εθνικές αρμόδιες αρχές, η εθνική αρμόδια αρχή δεν ανακτά τις δαπάνες με τις οποίες βαρύνεται κατά την εκτέλεση εποπτικών καθηκόντων που ανέθεσε η ΕΑΚΑΑ, απευθείας από τον ΠΥΑΔ.
            
            
               2.   Η ΕΑΚΑΑ αποζημιώνει την οικεία αρμόδια αρχή για τις πραγματικές δαπάνες με τις οποίες βαρύνεται ως αποτέλεσμα εργασιών που εκτελούνται σύμφωνα με τον κανονισμό (ΕΕ) αριθ. 600/2014, και ιδίως ως αποτέλεσμα τυχόν ανάθεσης καθηκόντων σύμφωνα με το άρθρο 38ιε του κανονισμού (ΕΕ) αριθ. 600/2014.
            
            
               3.   Η ΕΑΚΑΑ εξασφαλίζει ότι οι δαπάνες που πρέπει να επιστραφούν στις εθνικές αρμόδιες αρχές πληρούν τις εξής προϋποθέσεις:
               
                           α)
                        
                        
                           θα πρέπει να έχουν προηγουμένως συμφωνηθεί από την ΕΑΚΑΑ και την αρμόδια εθνική αρχή·
                        
                     
                           β)
                        
                        
                           θα πρέπει να είναι αναλογικές προς τον κύκλο εργασιών του σχετικού ΠΥΑΔ, και
                        
                     
                           γ)
                        
                        
                           δεν θα πρέπει να υπερβαίνουν το συνολικό ποσό των εποπτικών τελών που καταβάλλει ο σχετικός ΠΥΑΔ.
                        
                     
            
               4.   Οποιαδήποτε ανάθεση καθηκόντων από την ΕΑΚΑΑ σε εθνικές αρμόδιες αρχές αποφασίζεται σε ανεξάρτητη βάση, μπορεί να ανακληθεί ανά πάσα στιγμή και δεν επηρεάζει το ποσό των τελών με τα οποία βαρύνεται ο εκάστοτε ΠΥΑΔ.
            
         
         
            Άρθρο 9
            Μεταβατική διάταξη για το 2022
            
               1.   Για τους σκοπούς του υπολογισμού του ετήσιου εποπτικού τέλους που εφαρμόζεται σε ΠΥΑΔ οι οποίοι υπόκεινται σε εποπτεία της ΕΑΚΑΑ για το 2022, η ΕΑΚΑΑ εισπράττει πάγιο τέλος, με βάση τους ακόλουθους υπολογισμούς:
               
                           α)
                        
                        
                           350 000 EUR για ΕΜΗΔΗΣΥ που δημοσίευσαν συναλλαγές οι οποίες αντιστοιχούσαν σε περισσότερο από το 10 % του συνολικού αριθμού δημοσιευμένων συναλλαγών όλων των εγκεκριμένων ΕΜΗΔΗΣΥ, είτε για μετοχικά είτε για μη μετοχικά μέσα, κατά τους πρώτους 6 μήνες του 2021, όπως γνωστοποιήθηκαν από την οικεία αρμόδια αρχή·
                        
                     
                           β)
                        
                        
                           50 000 EUR για ΕΜΗΔΗΣΥ που δημοσίευσαν συναλλαγές οι οποίες αντιστοιχούσαν σε λιγότερο από το 10 % του συνολικού αριθμού δημοσιευμένων συναλλαγών όλων των εγκεκριμένων ΕΜΗΔΗΣΥ, είτε για μετοχικά είτε για μη μετοχικά μέσα, κατά τους πρώτους 6 μήνες του 2021, όπως γνωστοποιήθηκαν από την οικεία αρμόδια αρχή·
                        
                     
                           γ)
                        
                        
                           650 000 EUR για ΕΜΗΓΝΩΣΥ που υπέβαλαν γνωστοποιήσεις συναλλαγών στη σχετική αρμόδια αρχή οι οποίες αντιστοιχούσαν σε περισσότερο από το 10 % του συνολικού αριθμού γνωστοποιήσεων συναλλαγών που έχουν υποβληθεί στις αρμόδιες αρχές από όλους τους εγκεκριμένους ΕΜΗΔΗΣΥ κατά τους πρώτους 6 μήνες του 2021, όπως γνωστοποιήθηκαν από την οικεία αρμόδια αρχή·
                        
                     
                           δ)
                        
                        
                           50 000 EUR για ΕΜΗΓΝΩΣΥ που υπέβαλαν γνωστοποιήσεις συναλλαγών στη σχετική αρμόδια αρχή οι οποίες αντιστοιχούσαν σε λιγότερο από το 10 % του συνολικού αριθμού γνωστοποιήσεων συναλλαγών που έχουν υποβληθεί στις αρμόδιες αρχές από όλους τους εγκεκριμένους ΕΜΗΔΗΣΥ κατά τους πρώτους 6 μήνες του 2021, όπως γνωστοποιήθηκαν από την οικεία αρμόδια αρχή.
                        
                     
            
               2.   Η ΕΑΚΑΑ παρέχει στους οικείους ΕΜΗΔΗΣΥ και ΕΜΗΓΝΩΣΥ τιμολόγιο στο οποίο προσδιορίζεται το πλήρες ποσό των τελών για το 2022 το συντομότερο δυνατό μετά την έναρξη εφαρμογής του παρόντος κανονισμού και το αργότερο τριάντα ημέρες πριν από την τελική ημερομηνία καταβολής.
            
         
         
            Άρθρο 10
            Μεταβατική διάταξη για το 2023
            
               1.   Σε ΠΥΑΔ που υπόκεινται σε εποπτεία της ΕΑΚΑΑ από την 1η Ιανουαρίου 2023 επιβάλλεται ετήσιο εποπτικό τέλος για το 2023, το οποίο υπολογίζεται σύμφωνα με το άρθρο 3. Ωστόσο, για τους σκοπούς του άρθρου 4 παράγραφος 2, ο ισχύων κύκλος εργασιών των ΠΥΑΔ υπολογίζεται σύμφωνα με την παράγραφο 2.
            
            
               2.   Για τους σκοπούς της παραγράφου 1, ο ισχύων κύκλος εργασιών ενός ΠΥΑΔ ισούται με το άθροισμα:
               
                           α)
                        
                        
                           των εσόδων του ΠΥΑΔ τα οποία προέρχονται από τις βασικές λειτουργίες της παροχής υπηρεσιών ΕΜΗΓΝΩΣΥ ή ΕΜΗΔΗΣΥ κατά τους πρώτους 6 μήνες του 2022, και
                        
                     
                           β)
                        
                        
                           των εσόδων του ΠΥΑΔ τα οποία προέρχονται από υπηρεσίες παρεπόμενες ως προς δραστηριότητες ΕΜΗΓΝΩΣΥ ή ΕΜΗΔΗΣΥ κατά τους πρώτους 6 μήνες του 2022,
                           διαιρούμενο με το άθροισμα:
                        
                     
                           γ)
                        
                        
                           των συνολικών εσόδων όλων των αδειοδοτημένων ΕΜΗΓΝΩΣΥ ή ΕΜΗΔΗΣΥ τα οποία προέρχονται από τις βασικές λειτουργίες της παροχής υπηρεσιών ΕΜΗΓΝΩΣΥ ή ΕΜΗΔΗΣΥ κατά τους πρώτους 6 μήνες του 2022, και
                        
                     
                           δ)
                        
                        
                           των συνολικών εσόδων όλων των ΕΜΗΓΝΩΣΥ ή ΕΜΗΔΗΣΥ τα οποία προέρχονται από υπηρεσίες παρεπόμενες ως προς δραστηριότητες ΕΜΗΓΝΩΣΥ ή ΕΜΗΔΗΣΥ κατά τους πρώτους 6 μήνες του 2022.
                        
                     Οι ΠΥΑΔ ενημερώνουν, έως τις 30 Σεπτεμβρίου 2022, την ΕΑΚΑΑ σχετικά με το ποσό των εσόδων τα οποία προέρχονται από τις βασικές λειτουργίες της παροχής υπηρεσιών ΕΜΗΓΝΩΣΥ ή ΕΜΗΔΗΣΥ κατά τους πρώτους 6 μήνες του 2022 και σχετικά με το ποσό των εσόδων από υπηρεσίες παρεπόμενες ως προς δραστηριότητες ΕΜΗΓΝΩΣΥ ή ΕΜΗΔΗΣΥ κατά τους πρώτους 6 μήνες του 2022.
            
            
               3.   Μόλις καταστούν διαθέσιμοι οι ελεγμένοι λογαριασμοί για το έτος 2022, οι αναφερόμενοι στην παράγραφο 1 ΠΥΑΔ γνωστοποιούν αμέσως τους εν λόγω ελεγμένους λογαριασμούς στην ΕΑΚΑΑ σύμφωνα με το άρθρο 4 παράγραφος 1.
            
            
               4.   Η ΕΑΚΑΑ υπολογίζει κατά πόσον υπάρχει διαφορά μεταξύ του ετήσιου εποπτικού τέλους για το 2023 που καταβλήθηκε από τον ΠΥΑΔ σύμφωνα με την παράγραφο 2 και του ετήσιου εποπτικού τέλους που οφείλεται για το 2023, το οποίο υπολογίζεται με βάση τους ελεγμένους λογαριασμούς οι οποίοι ελήφθησαν σύμφωνα με την παράγραφο 3.
            
            
               5.   Η ΕΑΚΑΑ παρέχει στους ΠΥΑΔ ένα πρώτο τιμολόγιο στο οποίο προσδιορίζεται το ποσό του εποπτικού τέλους για το 2023, όπως αναφέρεται στην παράγραφο 2, το αργότερο τριάντα ημέρες πριν από την τελική ημερομηνία καταβολής.
               Όταν οι πληροφορίες που αναφέρονται στην παράγραφο 3 είναι διαθέσιμες για όλους τους ΠΥΑΔ, η ΕΑΚΑΑ παρέχει στους ΠΥΑΔ δεύτερο τιμολόγιο στο οποίο προσδιορίζεται το τελικό ποσό του εποπτικού τέλους για το 2023 με βάση τον υπολογισμό που αναφέρεται στην παράγραφο 4. Η ΕΑΚΑΑ παρέχει στους ΠΥΑΔ το εν λόγω τιμολόγιο το αργότερο τριάντα ημέρες πριν από την τελική ημερομηνία καταβολής.
            
         
         
            Άρθρο 11
            Έναρξη ισχύος και ημερομηνία εφαρμογής
            Ο παρών κανονισμός αρχίζει να ισχύει και εφαρμόζεται την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 10 Μαρτίου 2022.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 173 της 12.6.2014, σ. 84.
         
            (2)  Κανονισμός (ΕΕ) 2019/2175 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2019, για την τροποποίηση του κανονισμού (ΕΕ) αριθ. 1093/2010 σχετικά με τη σύσταση Ευρωπαϊκής Εποπτικής Αρχής (Ευρωπαϊκή Αρχή Τραπεζών), του κανονισμού (ΕΕ) αριθ. 1094/2010 για τη σύσταση Ευρωπαϊκής Εποπτικής Αρχής (Ευρωπαϊκή Αρχή Ασφαλίσεων και Επαγγελματικών Συντάξεων), του κανονισμού (ΕΕ) αριθ. 1095/2010 σχετικά με τη σύσταση Ευρωπαϊκής Εποπτικής Αρχής (Ευρωπαϊκή Αρχή Κινητών Αξιών και Αγορών), του κανονισμού (ΕΕ) αριθ. 600/2014 για τις αγορές χρηματοπιστωτικών μέσων, του κανονισμού (ΕΕ) 2016/1011 σχετικά με τους δείκτες που χρησιμοποιούνται ως δείκτες αναφοράς σε χρηματοπιστωτικά μέσα και χρηματοπιστωτικές συμβάσεις ή για τη μέτρηση της απόδοσης επενδυτικών κεφαλαίων, και του κανονισμού (ΕΕ) 2015/847 περί στοιχείων που συνοδεύουν τις μεταφορές χρηματικών ποσών (ΕΕ L 334 της 27.12.2019, σ. 1).
         
            (3)  Κατ’ εξουσιοδότηση κανονισμός (ΕΕ) 2022/466 της Επιτροπής, της 17ης Δεκεμβρίου 2021, για τη συμπλήρωση του κανονισμού (ΕΕ) αριθ. 600/2014 του Ευρωπαϊκού Κοινοβουλίου και του Συμβουλίου με τον προσδιορισμό κριτηρίων παρέκκλισης από την αρχή σύμφωνα με την οποία οι εγκεκριμένοι μηχανισμοί δημοσιοποίησης συναλλαγών και οι εγκεκριμένοι μηχανισμοί γνωστοποίησης συναλλαγών εποπτεύονται από την Ευρωπαϊκή Αρχή Κινητών Αξιών και Αγορών (ΕΕ L 96 της 24.3.2022, σ. 1).
         
            (4)  Κανονισμός (ΕΕ, Ευρατόμ) 2018/1046 του Ευρωπαϊκού Κοινοβουλίου και του Συμβουλίου, της 18ης Ιουλίου 2018, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης, την τροποποίηση των κανονισμών (ΕΕ) αριθ. 1296/2013, (ΕΕ) αριθ. 1301/2013, (ΕΕ) αριθ. 1303/2013, (ΕΕ) αριθ. 1304/2013, (ΕΕ) αριθ. 1309/2013, (ΕΕ) αριθ. 1316/2013, (ΕΕ) αριθ. 223/2014, (ΕΕ) αριθ. 283/2014 και της απόφασης αριθ. 541/2014/ΕΕ και για την κατάργηση του κανονισμού (ΕΕ, Ευρατόμ) αριθ. 966/2012 (ΕΕ L 193 της 30.7.2018, σ. 1).